“શેઠ, મારી દીકરીને સુવાવડ આવવાની હોઈ હાથ હમણાં ભીડમાં છે, બે-ચાર મહિના કરિયાણું ઉધારથી આપજો.” વળી કોઈ કહેતું, “શેઠ આપનું દેવું રૂ. ચારસો પંચોતેર થઈ ગયું છે. બીજા પચ્ચીસ રૂપિયા રોકડા આપીને મારે ખાતે પાંચસો રૂપિયા લખી નાખજો.” અને નાનક શેઠની જીભે કોઈનેય કોઈ પણ વાતની “ના” નહીં કહેવાની પ્રતિજ્ઞા લીધી હતી. ગામમાં કોઈને ઘેર પુત્ર-પુત્રીનો જન્મ થયાની જાણ થતાં નાનક શેઠ પ્રેમસગાઈએ એ બાળકને રમાડવાનું કર્તવ્ય નિભાવતા.